קרב כרם שלום

קרב כרם שלום התרחש ב-7 באוקטובר 2023, במסגרת מתקפת הפתע על ישראל, ובמהלכו הסתערו על קיבוץ כרם שלום עשרות מחבלים של ארגון הטרור חמאס.

כיתת הכוננות של הקיבוץ ניהלה קרב עם המחבלים והצליחה לבלום אותם מלבצע טבח בקיבוץ. מסוק קרב שהוזנק חיסל חולייה שניה. 2 מחברי כיתת הכוננות, עמיחי ויצן (בנו של הרב שלמה יוסף ויצן) וידידיה רזיאל, נהרגו, וכן כמה מחיילי צה"ל, ביניהם מח"ט חטיבת הנח"ל יהונתן שטיינברג וירון שי, בנו של השר לשעבר יזהר שי.

רקע

מהלך הקרב 
עם הישמע אזעקות צבע אדום סביב 6:30 בבוקר, תשעת חברי כיתת הכוננות של הקיבוץ נערכו לפריסה בקיבוץ יחד עם עוד שישה חיילים שתגברו את הכוח. עשרות מחבלים שחצו את הגדר באזור מעבר כרם שלום פרצו לקיבוץ והחלו לנהל קרבות עזים עם חברי כיתת הכננות.

הקרבות נמשכו 6 שעות. במהלך שעות אלו הצליחו חברי כיתת הכוננות המתוגברים בחטיבת הנח"ל להרוג מחבלים רבים. מחלקה נוספת, שמנתה כ־50 מחבלים שהייתה כח עתודה, חדרה לקיבוץ מהשער האחורי. מסוק קרב שהוזנק למקום ירה לעברם כמה טילים, חיסל את רובם והשאר נמלטו. במהלך הלחימה אחד המחבלים הצליח להפתיע שניים מחברי כיתת הכוננות מאחור, והם נהרגו. בשעה 13:00 הגיעה תגבורת של לוחמים מחטיבת הנח"ל לסייע לכיתת הכוננות, ועד שעות הערב הצליחו הכוחות להשיג שליטה מלאה על הקיבוץ מבלי שהמחבלים הצליחו לטבוח באנשיו כפי שעשו בקיבוצים סמוכים.

קישורים חיצוניים

הערות שוליים 

מתקפת הפתע על ישראל (2023)
חמאס: פיגועים
כרם שלום
מלחמת חרבות ברזל: קרבות
חטיבת הנח"ל